open-index/open-wikipedia-markdown huggingface dataset:
The World of David Bowie

***The World of David Bowie*** הוא אלבום אוסף של הזמר-יוצר האנגלי דייוויד בואי, שיצא לאור ב-6 במרץ 1970 בהוצאת דקה רקורדס כחלק מסדרות בעקבות הצלחתו של בואי עם הסינגל "Space Oddity". הוא מורכב בעיקר מחומרים שהקליט ב-1967 עבור חברת-הבת דקה דרים, כולל כל הרצועות מלבד ארבע מאלבום הבכורה *[[David Bowie (אלבום, 1967)|David Bowie]]*, וכן שלושה שירים שלא יצאו בעבר – "Karma Man", "Let Me Sleep Beside You" ו-"In the Heat of the Morning" – והבי-סייד מ-1966 "The London Boys". רשימת הרצועות אושרה על ידי בואי עצמו, בעוד שהעטיפה סופקה על ידי דייוויד בינגטון. האלבום הופץ מחדש באפריל 1973 עם עטיפה מתקופת זיגי סטארדאסט.

## רשימת רצועות
;**צד א**'
# "Uncle Arthur" – 2:07
# "Love You till Tuesday" – 3:09
# "There Is a Happy Land" – 3:11
# "Little Bombardier" – 3:24
# "Sell Me a Coat" – 2:58
# "Silly Boy Blue" – 3:48
# "The London Boys" – 3:20

;**צד ב**'
# "Karma Man" – 2:58
# "Rubber Band" – 2:17
# "Let Me Sleep Beside You" – 3:24
# "Come and Buy My Toys" – 2:07
# "She's Got Medals" – 2:23
# "In the Heat of the Morning" – 2:55
# "When I Live My Dream" – 3:22

## קישורים חיצוניים

## הערות שוליים

קטגוריה:אלבומי אוסף של דייוויד בואי
קטגוריה:אלבומי אוסף באנגלית
קטגוריה:אלבומים שהופקו על ידי מייק ורנון
קטגוריה:אלבומי פולק רוק
Legs

"**Legs**" (בעברית: "**רגליים**") הוא סינגל של להקת הרוק האמריקאית זי זי טופ שיצא בהוצאת חברת התקליטים וורנר רקורדס במאי 1984 כסינגל הרביעי של אלבום האולפן השמיני של הלהקה, *Eliminator*. השיר נכתב על ידי בילי גיבונס , דאסטי היל  ופרנק בירד  והופק על ידי ביל האם .

הווידאו קליפ של השיר זיכה את הלהקה בקטגוריית קליפ הלהקה הטוב ביותר של פרסי הווידאו קליפים של MTV.

## מיקומי שיא

## גרסאות כיסוי
* להקת האחים רייט  הוציאו גרסת כיסוי לשיר כחלק מהפסקול של הסרט משנת 1987, *[[Overboard (סרט 1987)|Overboard]]* .
* להקת הרוק הקנדית ניקלבק הוציא גרסת כיסוי לשיר כחלק מאלבום המחווה מ-2011, *[[ZZ Top: A Tribute from Friends]]* .
* המוזיקאי האמריקאי קיד רוק הוציא גרסת כיסוי לשיר כחלק מאלבום המוזיקה מ-2002, *[[WWF Forceable Entry]]* .

## קישורים חיצוניים

## הערות שוליים

קטגוריה:שירים באנגלית
קטגוריה:שירי סינת'-פופ אמריקאיים
קטגוריה:סינגלים בהוצאת וורנר רקורדס
מחכה שתשוב

"**מחכה שתשוב**" הוא סינגל שהוקלט על ידי הזמרת הישראלית שירי מימון. את השיר הוציאה ב-24 ביולי 2012 לאור חברת התקליטים הליקון כסינגל השני מתוך אלבומה השלישי של מימון, "שלג בשרב".

## רקע וכתיבה
"מחכה שתשוב" נכתב והולחן על ידי מורן גמליאל, והופק על ידי תומר בירן. השיר עוסק בתחושת הכאב והכמיהה לחזרתו של אהובה של מימון. הדוברת מבטאת את הקושי לחשוף את כל האמת הרגשית שלה, כיוון שחלק מלבה מת. ישנו קונפליקט בין הרצון להיחשף ולשחרר את הרגשות, לבין הפחד מוויתור הזיכרונות המשותפים ביניהם. הפזמון מספר על ציפייה עזה לחזרתו של האהוב, לצד תחושת אובדן שנשארת גם כשהדמעות כבר יבשו וגעגועים שלא מרפים.

בית נוסף מפשיט את הסבל דרך תחושות סמליות כמו "משב קולות רחוקים" ו"ריח מוכר", שמייצגים את הזיכרונות הרודפים את הדוברת. "הלב התועה בלילה הזר" משקף את חוסר המנוחה הנפשי.

### עטיפה
בעטיפה נראית מימון שוכבת על ספה ומביטה למצלמה. התמונה בשחור-לבן, ומימון לובשת גופייה פשוטה. היא נשענת על ידה הימנית, ושיערה פזור. הסביבה והצבעים יוצרים תחושה שקטה.

בפינה הימנית התחתונה מופיע הכיתוב "שירי מימון", שם השיר "מחכה שתשוב", ואורכו, שלוש דקות ועשר שניות. הטקסט בעיצוב פשוט וברור.

## וידאו קליפ
הווידאו קליפ הרשמי ל"מחכה שתשוב" בוים על ידי שגיא דהרי. בבתים מופיעה מימון כשעל גופה מוקרנים צורות גאומטריות בצבעים עדינים. היא לובשת שמלה צמודה בצבע גוף. בפזמונים מופיע על רקע כחול, המדמה כוכבים בשמי הלילה. היא לבושה בשמלת שמנת בעלת עיטורי כסף ונצנצים. לצידה מופיע השחקן ניר גרינברג, שלעיתים נוגע בה באינטימיות או מנשק את גופה.

## הצלחה מסחרית
ב-9 ביולי 2012 הוצג "מחכה שתשוב" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השני, ורשם את שיאו במצעד. צעידתו בדירוג נמשכה תשעה שבועות רצופים, עד שב-8 בנובמבר יצא מהטבלה.

## מיקומי שיא

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים שהופקו על ידי תומר בירן
קטגוריה:סינגלים בהוצאת הליקון
ניצחונות קטנים

"**ניצחונות קטנים**" הוא אלבום האולפן השישי של הזמר הישראלי נתן גושן. הוא יצא לאור ב-26 בספטמבר 2024 בהוצאה עצמית, ובהפצת חברת די-מיוזיק.

## רקע
נתן גושן לקח הפסקה מהמוזיקה במשך יותר משלוש שנים והתרחק מהרשתות החברתיות, כמעט ולא הוציא שירים חדשים והופיע מעט. במהלך ההפסקה, גושן הרגיש שהוא מתרחק מהתודעה הציבורית, עד כדי כך שאנשים חשבו שהוא עובד בסופרמרקט. לדבריו, הסיבה להתרחקות הייתה למצוא איזון בריא ולא להיות "מכור" לתהילה. הוא קיבל ביקורת ישירה ממעריצים על כך שאכזב אותם. הזוגיות והאבהות של גושן היו טריגר לשינוי. גושן הוציא את האלבום לאחר ארבע שנים מהוצאת האלבום האחרון שלו, באתי לחלום.

## הרכב
האלבום כולל 12 שירים, אותם כתב והלחין גושן. גושן היה מעורב בהפקה המוזיקלית של האלבום יחד עם גלעד שמואלי, מתן דרור, מאור שושן, סתיו בגר ושמעון יחיא.

באלבום יש דואט של גושן עם אשתו, לירון, בשיר בשם "גן עדן".

האלבום עוסק בנושאים של חיבור בין חומר לרוח, בין קודש לחול, ובין אמת לשקר, ומתמודד עם נושאי הצלחה, חשיפה, ומרדף אחר שאיפות. גושן מסביר שהאלבום משלב אלמנטים של חוויות מרכבת ההרים של חייו וגם דברים חדשים, בניסיון לעבור מ"גלות" ל"גאולה".

## רשימת רצועות

## הערות שוליים

## קישורים חיצוניים

קטגוריה:אלבומי נתן גושן
קטגוריה:אלבומים בעברית
קטגוריה:אלבומים שהופקו על ידי גלעד שמואלי
קטגוריה:אלבומים שהופקו על ידי מתן דרור
קטגוריה:אלבומים שהופקו על ידי סתיו בגר
קטגוריה:אלבומים בהוצאה עצמית
קטגוריה:אלבומי חברת די-מיוזיק
מרקורי רקורדס

**מרקורי רקורדס** (באנגלית: **Mercury Records**) היא חברת תקליטים אמריקאית בבעלות יוניברסל מיוזיק גרופ. החברה זכתה להצלחה רבה כשפעלה כחברה עצמאית בשנות ה-40 וה-50. סמאש רקורדס ופונטנה רקורדס היו חברות-בת של מרקורי. חברת התקליטים עוסקת בהוצאת תקליטי רוק, פאנק, R&B, דו-וופ, מוזיקת נשמה, בלוז, פופ, רוק אנד רול וג'אז. בארצות הברית היא מופעלת באמצעות ריפבליק רקורדס; ב וביפן היא מופעלת על ידי EMI רקורדס (ביפן, תחת השם **מרקורי טוקיו**).

מאז ההפרדה של איילנד רקורדס, מוטאון, מרקורי רקורדס ודף ג'אם רקורדינגס ששילבו את איילנד דף ג'אם מיוזיק גרופ , מרקורי רקורדס הוכנסה תחת איילנד רקורדס, על אף שקטלוג המוזיקה שלה עדיין בבעלות קבוצת איילנד דף ג'אם מיוזיק גרופ (כיום איילנד רקורדס).

## קישורים חיצוניים
* 

## הערות שוליים

*
קטגוריה:חברות תקליטים
בסוף יום

"**בסוף יום**" הוא סינגל שהוקלט על ידי הזמרת הישראלית שירי מימון. את השיר הוציאה ב-9 בספטמבר 2012 לאור חברת התקליטים הליקון כסינגל השלישי מתוך אלבומה השלישי של מימון, "שלג בשרב".

## רקע וכתיבה
"בסוף יום" נכתב והולחן על ידי עידן רייכל, והופק על ידי תומר בירן. השיר מתאר תהליך של התחדשות והתבגרות, שבו הדוברת סוגרת דלתות ישנות ומבקשת להתחיל מחדש. היא מדברת על העצמה אישית, תוך הדגשה שהיא כבר לא הילדה שהייתה פעם ולא בורחת מעצמה או מאחרים יותר. השימוש בדימויים כמו "רוח האוספת בסערה" ו"מים סוערים וסוחפים" מסמל את הכוחות הפנימיים שלה ואת היכולת להתמודד עם אתגרים ולהמשיך הלאה, כשהיא נעה בכוחות עצמה קדימה עם עוצמה, גם אם הדרך מלאה במכשולים.

בבית השני, היא מדברת על מה שנשאר לה אחרי יום מלא מאבקים – חלום ותקווה שממשיכים להניע אותה. הכוכבים שבשמיים מסמלים חיים חדשים ואור שמעודד אותה גם ברגעים קשים, כשהיא לעיתים שוכחת את המטרות שלה. בסיום קוראת לעצמה לרוץ קדימה, להתמיד ולהתמודד עם האתגרים, תוך הבנה שחשוב להמשיך לנסות, לא לפחד ליפול ולדעת לקום מחדש, עם ראייה לעתיד והתרוממות נפש.

## הצלחה מסחרית
ב-18 באוקטובר 2012 נכנס ל במקום השלישי, ורשם את שיאו בדירוג. צעידתו נמשכה ארבעה שבועות רצופים עד 15 בנובמבר.

ב-11 באוקטובר הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום התשיעי ורשם את שיאו במצעד. צעידתו נמשכה תשעה שבועות רצופים עד 20 בדצמבר.

## מיקומי שיא

## הערות שוליים

קטגוריה:שירי שירי מימון
שחר אדום (2024)

**"שחר אדום"** (באנגלית: **"One Day in October"**) היא מיני-סדרה ישראלית-אמריקאית בת שבעה פרקים, המבוססת על סיפורים אמיתיים שאירעו במתקפת הטרור של חמאס בשבעה באוקטובר 2023.

הסדרה נוצרה בהפקה משותפת של חברת הטלוויזיה yes, יחד עם רשת פוקס האמריקאית וחברות ההפקה זואה פילמס וספארקס גו. את הסדרה יצרו עודד דוידוף ודניאל פינקלמן, הפיקו אביב בן שלוש, לי קופרמן בן שלוש, דניאל פינקלמן וחיה אמור, והתסריט נכתב על ידי לירון בן-שלוש, קרן ויסמן ואמיר הספרי.

## רקע
ב-20 באוגוסט 2024 רשת השידור yes הודיעה על הפקת סדרה בשיתוף פעולה עם ערוץ הטלוויזיה האמריקאי פוקס, שתהייה מבוססת על טבח שבעה באוקטובר. שלושת הפרקים הראשונים עלו לפלטפורמת הזרמת המדיה של yes ב-7 באוקטובר 2024.

ביולי 2025 יס הודיעה שהסדרה חודשה לעונה שנייה. בספטמבר 2025 הסדרה נרכשה על ידי רשת HBO, כאשר שתי העונות הראשונות עלו ביחד במסגרת פלטפורמת ה-VOD של החברה, HBO MAX ב-7 באוקטובר 2025.

## עלילה

### עונה ראשונה

### עונה שנייה

## שחקנים
* נעמי לבוב – איה מידן
* וואל חמדון – הישאם אלקרנאווי
* הישאם סלימאן – אסמאעיל אלקרנאווי
* יובל סמו – אבי ג׳יאן
* אבי אזולאי – עמנואל סקעת
* נוה צור – אבי "הדי ג'יי" יודפולסקי
* גד אלבז – אהרון
* שני אטיאס
* נועה קידר – גלי עמר
* סוול אריאל אור – עמית אמר
* יעל אבקסיס – סבין תעסה
* הלואיז גודה – מישל
* נתי בן עורב – הילה

## קישורים חיצוניים

* עמוד הסדרה, באתר של רשת yes
* עמוד הסדרה, באתר HBO Max

## הערות שוליים

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה ישראליות שעלו לשידור בשנת 2024
קטגוריה:מלחמת חרבות ברזל בתרבות
פצצת עשן

ממוזער|אדם מחזיק בפצצת עשן דולקת.
[ממוזער|[שוטר בועט בפצצת עשן במאלמה, שוודיה ב-1985.]]
ממוזער|פצצת עשן פירוטכנית
**פצצת עשן** היא סוג של זיקוקין די-נור ופירוטכניקה שנועד לייצר כמות גדולה של עשן בעת הצתתו.

פצצות עשן מכילות תערובת של חומרים מחמצנים (בדרך כלל אשלגן חנקתי), דלק (בדרך כלל סוכר), סודה לשתייה (כדי למנוע מהתחממות יתר) ואבקת פיגמנטי צביעה (במידה שפצצת העשן היא פירוטכנית). שריפת התערובת הזו גורמת להרתחה של הצבע ומאלצת אותו לצאת מהמכשיר, שם הוא מתעבה באטמוספירה ויוצר עשן.

פצצות עשן היו חלק מההיסטוריה היפנית המוקדמת. ניתן לראות בכך בעת שימושם כחומר נפץ במהלך הפלישות המונגוליות ליפן של המאה ה-13, וכן בתכנון פצצות עשן ידניות מברזל וחרס שהוציאו עשן עם גז רעיל.

## קישורים חיצוניים

## הערות שוליים

קטגוריה:אפקטים מיוחדים בקולנוע
קטגוריה:בידור
קטגוריה:פירוטכניקה
קטגוריה:עשן
Battle City

**Battle City** (ביפנית: **バトルシティー**) הוא משחק וידאו יריות משנת 1985 שפותח והופץ על ידי חברת נאמקו עבור קונסולת ה-NES של נינטנדו. זוהי למעשה גרסה מחודשת למשחק הארקייד Tank Battalion משנת 1980.

## משחקיות
במשחק השחקן שולט בטנק אשר נלחם בשדה לחימה דמוי מבוך. הטנקים של האויב נכנסים אל שדה הלחימה מהחלק העליון של המסך ומסנים להרוג את הטנק בו שולט השחקן ולכבוש את הבסיס שלו. המטרה במשחק היא להשמיד את הטנקים של האויב תוך כדי שכל צד מגן על הבסיס שלו (המסומן בסמל של עוף החול) מפני התקפות האויב.

המשחק מכיל 35 שלבים שונים, כאשר כל שלב מכיל מפות שונות עם תוואי שטח מגוון (כולל שיחים מאחוריהם ניתן להסתתר, קירות לבנים שניתן להרוס, וקירות פלדה שלא ניתן להרוס). ובשלבים המתקדמים יותר ישנו מספר הולך וגדל של טנקי אויב. ניתן לעבור לשלב הבא כאשר השחקן מצליח להשמיד 20 טנקי אויב. אף על פי כן, כאשר הטנק של השחקן מושמד או שהבסיס של השחקן נכבש על ידי טנקי אויב, המשחק מסתיים.

טנקי האויב מגיעים בארבעה גדלים שונים, כאשר על מנת להשמיד את הטנק הגדול ביותר חייבים לירות עליו ארבע יריות.

המשחק מכיל גם אפשרות לקחת חלק במשחק קואופרטיבי בו שני שחקנים מסוגלים לשחקן בשני טנקים בו זמנית על אותו המסך. במשחק הקואופריבי השחקנים חייבים לעבוד בשיתוף פעולה על מנת להשמיד את האויב ולהגן על הבסיס של הקבוצה.

המשחק הכיל גם פיצ'ר עורך שלבים והיה אחד ממשחקי הווידאו הראשונים שהכילו את האפשרות הזו.

## פיתוח
המשחק פותח על ידי חברת Namco עבור קונסולת ה-NES של נינטנדו ויצא לשווקים במהלך שנת 1985. המשחק היה אחד ממשחקי היריות הקואופרטיביים הראשונים לקונסולות המשחקים הביתיות.

## הערות שוליים

קטגוריה:משחקי וידאו שפותחו ביפן
קטגוריה:משחקי Shoot 'em up
קטגוריה:משחקי NES
קטגוריה:משחקי גיים בוי
קטגוריה:משחקי וידאו קואופרטיבים
קטגוריה:משחקי וידאו משנת 1985
יורגן מלמן

**יורגן וילהלם מלמן** (באנגלית: **Jürgen Wilhelm Möllemann**; 15 ביולי 1945 – 5 ביוני 2003) היה פוליטיקאי גרמני שכיהן כשר החוץ (1982–1987), שר החינוך (1987–1991), שר הכלכלה (1991–1993) וכסגן הקנצלר של גרמניה (1992–1993) מטעם המפלגה הדמוקרטית החופשית שבראשה עמד.

## עמדותיו

### יחסי גרמניה – ישראל
מלמן הביע פעמים רבות התנגדות לתמיכת גרמניה המערבית בישראל, ואף קרא לחרם כלכלי על ישראל במהלך מלחמת לבנון הראשונה, בעת שהיה סגן שר החוץ, ודרש כי "העולם המערבי יחדל מיד מכל סיוע כספי וצבאי לישראל עד שהיא תעשה הגיונית יותר".

### יחסי גרמניה – רוסיה
בעת תפקידו כשר הכלכלה, ולאחר התפרקות ברית המועצות, תמך מלמן בסיוע כלכלי לרוסיה ולמדינות חבר העמים האחרות, על מנת לעזור להן להתאושש כלכלית.

## שערוריות

### אנטישמיות
מלמן נקשר בשערוריות עת כיהן כיושב ראש המפלגה הדמוקרטית החופשית כיוון שהביע עמדות אנטישמיות ותקף את אריאל שרון ואת סגן יו"ר המועצה המרכזית של יהודי גרמניה, מישל פרידמן. בעקבות הסערה הציבורית שהתעוררה, הופעל לחץ על מלמן והוא התפטר מהמפלגה ונשאר פוליטיקאי עצמאי.

### העלמות מס
כמו כן, נקשרו פרשיות העלמות מס לשמו הקשורות למימון מסע הבחירות שלו וחסינותו הוסרה.

## חיים אישיים
מלמן היה נשוי לקרולה מלמן-אפלהוף ולזוג היו שתי בנות.

## מותו
מלמן נפטר ב-5 ביוני 2003 וככל הנראה הוא התאבד בקפיצה ממטוס. מלמן, שהיה צנחן מנוסה, לא פתח את מצנחו והתרסק אל האדמה.

## קישורים חיצוניים

* 

## הערות שוליים

קטגוריה:פוליטיקאים גרמנים
קטגוריה:שרי האוצר של גרמניה
קטגוריה:שרי החינוך של גרמניה
קטגוריה:שרי החוץ של גרמניה
קטגוריה:סגני קנצלר גרמניה
קטגוריה:גרמנים שנולדו ב-1945
קטגוריה:גרמנים שנפטרו ב-2003
דיסקוגרפיה של קורין אלאל

הדיסקוגרפיה של הזמרת הישראלית **[[קורין אלאל]]** מורכבת מ-12 אלבומי אולפן, שני אלבומים משותפים, שני אלבומי אוסף, שני אלבומי הופעה, שני מארזי תקליטורים, אלבום מחווה אחד ו-68 סינגלים.

## אלבומי אולפן

## אלבומים משותפים

## אלבומי אוסף

## אלבומי הופעה

## מארזי תקליטורים

## אלבומי מחווה

## סינגלים
### כאמנית ראשית

## הערות שוליים

קטגוריה:דיסקוגרפיות ישראליות
קטגוריה:קורין אלאל
סמבה אבן גבירול

"**סמבה אבן גבירול**" הוא סינגל שהוקלט על ידי הזמרים הישראלים קורין אלאל ומיקי גבריאלוב. את השיר הוציאה באוגוסט 1978 לאור חברת התקליטים הד ארצי  ישראל, כסינגל שלא מתוך אלבום אולפן.

## רקע וכתיבה
"סמבה אבן גבירול" נכתב על ידי מיקי גבריאלוב, קורין אלאל, יענקל'ה רוטבליט ועטרה אופק, ומיקי גבריאלוב הלחין את השיר. הוא מתאר אווירה אורבנית, פסטורלית וקלילה, כאשר הדובר מזמין את אהובתו לצאת אתו אל הרחוב "המתעורר לאורו של יום חדש". השיר מתחיל בתיאור הירח ששוקע ומפנה את מקומו לאור הבוקר העולה. לאחר מכן מתקדם לתיאור שגרת הבוקר: כוס קפה בכיכר מלכי ישראל. במקביל נרמז שהזמן לא בוער, שהחיים הם כמו פזמון חוזר, ושהאהבה והמשחקים בין בני הזוג מעניקים תחושת נחת ושלווה בתוך העולם התוסס והעיר הסואנת סביבם.

הפזמון חוזר ומדגיש את משחקי האהבה בין הדובר לאהובתו, כשהוא מתאר אותם משחקים משחקי דמיון מתחת לשמיכה. העיר מתעוררת לחיים: מול מרפסת בית עיריית תל אביב-יפו מתעורר גן החיות לחיים, והאנשים, כמו האב והילד, מחפשים אהבה בתוך חייהם.

## מיקומי שיא

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שנכתבו על ידי קורין אלאל
קטגוריה:שירים שהולחנו על ידי מיקי גבריאלוב
קטגוריה:שירים על תל אביב-יפו
קטגוריה:שירים על בוקר
קטגוריה:סינגלים בהוצאת CBS ישראל
100 האלבומים הטובים ביותר בכל הזמנים (אפל מיוזיק)

[ממוזער|257x257 פיקסלים|הלוגו של "100 האלבומים הטובים ביותר בכל הזמנים" – רשימה שפורסמה על ידי [אפל מיוזיק.]]
**100 האלבומים הטובים ביותר בכל הזמנים** לפי אפל מיוזיק היא רשימה של האלבומים הטובים בהיסטוריה שנוצרה על ידי שירות הסטרימינג אפל מיוזיק בהתבסס על סקר דעות ודירוג מוזיקה אוצרת. הצוות של אפל מיוזיק יצר את הרשימה לצד קבוצת אמנים שכללה את פארל ויליאמס, ג'יי באלווין, מארן מוריס וצ'ארלי XCX. הרשימה היא מעין מאמר מערכת, ולא מבוססת נתונים, ואינה לוקחת בחשבון נתוני סטרימינג כלשהם באפל מיוזיק או בכל שירות סטרימינג אחר.

האלבום *[[The Miseducation of Lauryn Hill]]* זכה במקום הראשון, אחריו *[[Thriller]]* של מייקל ג'קסון ולאחר מכן *[[Abbey Road]]* של הביטלס.

## רקע
עשרת המיקומים הנמוכים ביותר () ברשימה הוכרזו ב-13 במאי 2024, באמצעות הודעה לעיתונות של אפל. כמו כן, נחשף שהרשימה כולה תפורסם כספירה לאחור החושפת עשרה אלבומים בכל יום במשך תשעת הימים הבאים. כדי ללוות את הרשימה, אפל מיוזיק חשפה מיקרו-אתר ייעודי לניתוח ולדיון באלבומים.

## ביקורת
הרשימה ספגה ביקורות מעורבות מטעם מבקרים שונים ברחבי העולם. אידין ואזירי מסן פרנסיסקו כרוניקל כתב כי . בן כהן מוול סטריט ג'ורנל כתב שהרשימה , כשהמטרה הסופית היא , בעוד כריס וילמן מווראייטי כתב שהרשימה . מבקרים נוספים ביקרו בחריפות את העובדה שהרשימה כוללת בעיקר אלבומים שיצאו זה עתה, בהשוואה לאלבומים שיצאו לפני מספר עשורים.

גווילים ממפורד מגרדיאן כינה את הרשימה בתור , וציין את היעדרם של אמנים כמו ג'וני קאש, דיאנה רוס, הסופרימס ו-The Who, כמו גם את תת-ייצוג הרשימה של מוזיקת קאנטרי. ראיין טיג בקוויט מ-*[[MSNBC]]* העיר כי הרשימה מייצגת בנדיבות רוק והיפ הופ, תוך שהיא כוללת רק  לג'אז, פולק, רגאיי ופאנק, והזנחה בכל הקשור לאלבומי בלוז, גוספל או מוזיקת עולם. מעריצים רבים מתחו ביקורת על מיקומו של  מאת הזמרת-יוצרת האמריקאית טיילור סוויפט, שדורג במקום השמונה-עשר, ומעל לאלבומי פופ כמו *[[Pet Sounds]]* של הביץ' בויז ו-*[[Hounds of Love]]* של קייט בוש, כאשר כהן כינה את המיקום .

מספר מבקרים שיבחו את המיקום הלא שגרתי של אפל מיוזיק ל-*[[The Miseducation of Lauryn Hill]]* כאלבום הגדול ביותר בכל הזמנים. בתגובה למיקום, אמרה לורן היל, .

## הרשימה המלאה

## ראו גם
* עידן האלבומים
* "1001 אלבומים שאתה חייב לשמוע לפני שאתה מת"
* 500 האלבומים הגדולים בכל הזמנים
* 500 השירים הגדולים בכל הזמנים (רולינג סטון)
* 100 האמנים הגדולים בכל הזמנים (רולינג סטון)

## ביאורים

## הערות שוליים

קטגוריה:רשימות אלבומים
קטגוריה:מוזיקה של המאה ה-20
קטגוריה:מוזיקה של המאה ה-21
בני (פירושונים)

קטגוריה:שמות פרטיים
קטגוריה:שמות משפחה
קטגוריה:שמות חיבה
אקווריום: הופעות במפעל הפיס (מיני-אלבום של כנסיית השכל)

**אקווריום: הופעות חיות במפעל הפיס** הוא המיני-אלבום הראשון של להקת הרוק הישראלית כנסיית השכל, והחמישי שיצא לאור במסגרת הפרויקט המוזיקלי אקווריום. המיני-אלבום הוקלט במהלך הופעה של הלהקה באקווריום, וזה יצא לאור ב-20 באפריל 2022.

## רשימת השמעה

## משתתפים
* יורם חזן – זמרה, גיטרה אקוסטית, סקסופון
* דוד רז – גיטרה חשמלית
* רן אלמליח – בס
* דניאל זייבלט – תופים
* עמי רייס – קלידים, מלודיקה

## הערות שוליים

## קישורים חיצוניים

קטגוריה:אלבומי כנסיית השכל
כנסיית השכל
קטגוריה:מיני-אלבומים בעברית
קטגוריה:אלבומים בהוצאה עצמית
המזכיר הכללי של חזבאללה

**המזכיר הכללי של חזבאללה** (בערבית: **الأمين العام لحزب الله**, בתעתיק מדויק: **אלאמין אלעאם לחזב אללה**), או בקצרה **מזכ"ל חזבאללה**, היה מנהיג ארגון הטרור והמפלגה השיעית הלבנונית חזבאללה. המזכיר הנוכחי הוא נעים קאסם, ששימש כסגנו של המזכ"ל הקודם חסן נסראללה שנהרג בסיכול ממוקד במבצע סדר חדש ב-27 בספטמבר 2024.

## תפקיד
המזכיר הכללי הוא המנהיג העליון של חזבאללה, האחראי על קביעת המדיניות האידאולוגית, הפוליטית והצבאית של הארגון. תפקידיו כוללים את ניהול הפעילות הצבאית של חזבאללה, קביעת אסטרטגיות ההתנגדות לישראל ולמעורבות המערבית בלבנון, וכן ניהול הקשרים עם איראן, המממן העיקרי של הארגון.

מאז שהוקמה מועצת הג'יהאד של חזבאללה ב-1995, שהיא המפקדה העליונה של הארגון, המזכ"ל עומד בראשה. בנוסף, המזכ"ל מעורב בקבלת החלטות פוליטיות המשפיעות על הפוליטיקה של לבנון, כגון השתתפות המפלגה ב ובממשלת לבנון. המזכיר הכללי גם אחראי על שמירת האחדות בתוך הארגון ועל קשריו עם קהילת התומכים השיעים בלבנון.

## היסטוריה
מנהיגו הראשון של חזבאללה היה מוחמד חוסיין פדלאללה, שהיה מנהיג דתי מתואלי ונחשב לאחר ממייסדי הארגון ולמנהיגו הרוחני. ב-1989 נוצר תפקיד המזכיר הכללי, ולמזכ"ל הראשון מונה סובחי א-טופיילי, שהיה מקורב ל, אייתוללה רוחאללה ח'ומייני. הוא דגל בהפיכת לבנון לתאוקרטיה אסלאמית, ולכן התנגד להסכם טאיף, שנחתם ב-1989 במטרה לסיים את מלחמת האזרחים בלבנון. בעקבות כך ביקשה סוריה, שתמכה בהסכם, מאיראן שתדיח את א-טופיילי, והיא אכן עשתה זאת ב-1991.

במקומו של טופיילי מונה עבאס מוסאווי, שנחשב מתון יותר והיה גם הוא ממייסדי חזבאללה. ב-16 בפברואר 1992 הוא חוסל בסיכול ממוקד על ידי חיל האוויר הישראלי במבצע שעת לילה לאחר נפילתו בשבי של הנווט רון ארד.

לאחר חיסולו של מוסאווי מונה חסן נסראללה, שעמד בראש הכוחות החמושים של חזבאללה, לתפקיד המזכ"ל. נסראללה הוביל את הארגון להשתתפותו הראשונה בפוליטיקה של לבנון, בבחירות ל ובבחירות המקומיות. הוא הוביל את הארגון בעימותים המשמעותיים שלו עם ישראל, בהם המערכה ברצועת הביטחון, פרשת טננבוים, מלחמת לבנון השנייה ומלחמת חרבות ברזל, שבה לקח הארגון חלק גדול בזירת לבנון. נסראללה הוביל את הארגון במשך למעלה מ-32 שנים, עד שחוסל בעצמו במבצע סדר חדש ברובע הדאחייה שבביירות ב-27 בספטמבר 2024.

ערוץ החדשות אל-חדת' דיווח ב-29 בספטמבר 2024 כי מועצת השורא של חזבאללה בחרה בהאשם ספי א-דין לתפקיד מזכ"ל חזבאללה במקום נסראללה, אך חזבאללה הכחיש את הדיווח. ספי א-דין חוסל בתקיפת חיל האוויר הישראלי ב-3 באוקטובר 2024. לאחר חיסולו של נסראללה כיהן סגנו נעים קאסם כממלא מקום המזכ"ל, וסגן מפקד כוח קודס של משמרות המהפכה האסלאמית, מוחמד רזא פלאח זאדה, מונה על ידי איראן לפקח על הארגון ולהחליף את נסראללה בניהול המלחמה מול ישראל. ב-29 באוקטובר מונה קאסם רשמית למזכ"ל.

## רשימת המזכירים הכלליים

## הערות שוליים

קטגוריה:חזבאללה: ארגונים ותפקידים
אקווריום: הופעות במפעל הפיס (מיני-אלבום של עמיר בניון)

**אקווריום: הופעות חיות במפעל הפיס** הוא המיני-אלבום החמישי של הזמר הישראלי עמיר בניון, והעשירי שיצא לאור במסגרת הפרויקט המוזיקלי אקווריום. המיני-אלבום הוקלט במהלך הופעה שקיים בניון באקווריום, וזה יצא לאור ב-2 ביוני 2022.

## רשימת השמעה

## משתתפים
* עמיר בניון – זמרה, בנג'ו
* אלעד לוי – כינור
* יניב דדון – גיטרה
* עדי גיגי – בס
* הלל אמסלם – כלי הקשה
* מתן כספי – כלי הקשה
* יהושוע לוי – קלידים
* סהר דוד – נאי

## הערות שוליים

## קישורים חיצוניים

קטגוריה:אלבומי עמיר בניון
בניון, עמיר
קטגוריה:מיני-אלבומים בעברית
קטגוריה:אלבומים בהוצאה עצמית
מיקלוש קושה

**מיקלוש קושה** (במקור **מיקשה קסוביץ**', בהונגרית: **Kósa Miklós**; בודפשט, 25 במאי 1888 – בודפשט, 1945/1944) היה משפטן, סופר בתחום הכלכלי, עורך עיתון ועיתונאי יהודי-הונגרי. סבא רבא שלו מצד אמו היה מור פישר פרקשהאזי (תואר אצולה) היה יצרן הפורצלן המפורסם באיכות עולמית, הידוע ביותר בהונגריה.

## ביוגרפיה
מיקשה קסוביץ' נולד במשפחה יהודית כבנם של שאנדור קושה (קסוביץ'), פקיד רכבת ממלכתי, ושל לואיזה פישר (1858–1945) פרקשהאזי (קדומת תואר אצולה). הוא המשיך את לימודי המשפטים באוניברסיטת בודפשט (שמה היום אוניברסיטת אטווש לוראנד) ולאחר שסיים את הדוקטורט הפך לעיתונאי בעיתונים ובמגזינים גדולים. הוא היה העורך של "ידיעות כלכלה" (Gazdasági Hírlap), מגזין כלכלי חשוב. קושה תרגם את "בעיית העניים", ספרו של סידני וב. במלחמת העולם השנייה בריוני מפלגת צלב החץ הוציאו אותו להורג ביחד עם אשתו.

### חיים אישיים
אשתו הייתה אולגה קליין (1895–?), בתם של יוז'ף קליין ושל שרולטה גרינבאום, איתה התחתן ב-20 בדצמבר 1916 בטרזווארוש, בודפשט.

## ספריו (חלקי)
* ראשים מלחמתיים (1917)
* מלחמת הכסף (1917)
* בואו נייצר יותר (1917)
* אוגוסט שנת 1918 (1918)
* אדוני הכסף (1922)
* הכסף של בודפשט (1924)
* אנשי הזהב – תמונות אור וצל מהעולם הפיננסי ההונגרי (1927)
* לקסיקון בעלי ההון (1929)
* ספר תמונות כלכלי (1940)
* אֵיפֹה? עם מה? אֵיך? רכוש יהודי ויישוב יהודי בהונגריה. פרסום פרטי. (בודפשט, 1942)

## לקריאה נוספת
* לקסיקון יהודי הונגרי. עורך פטר אויווארי. בודפשט, 1929. גישה מקוונת
* הלקסיקון הגדול של רוואי, 20. כרך תוספת: 1927, גישה מקוונת (דרוש מנוי/הרשמה)

## קישורים חיצוניים
* אחדים מספריו, באתר bookline
* ספרו אוגוסט שנת 1918
* ספרו מלחמת הכסף
* מיקלוש קושה, באתר "מרחב שם לאומי"
* מיקלוש קושה–אנדור קון: חוק העיתונות החדש וההסבר שלו, 1914 באתר Arcanum

## הערות שוליים

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:נספי השואה
קטגוריה:משפטנים יהודים הונגרים
קטגוריה:כלכלנים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1888
קטגוריה:נפטרים במאה ה-20
דרופ

[ממוזער|[ספקטרוגרמה של הרצועה "Glass Tiger" של Disparition. בתמונה, ניתן לראות דרופ בסביבות 2:05.]]
במוזיקה, **דרופ** (**Drop**) או **ביט דרופ** (**Beat Drop**) היא נקודה ברצועת מוזיקה שבה מתרחש שינוי פתאומי של קצב או בייסליין, שקדם לו בילדאפ וברייק.

הדרופ שצמח ממוזיקת הרוק של שנות ה-70 של המאה ה-20 ודיסקו, נמצא במגוון סוגות מוזיקליות, בין היתר מוזיקת דאנס אלקטרונית, מוזיקת טראפ EDM, מוזיקת היפ הופ, קיי-פופ ומוזיקת קאנטרי. הדרופים מבוצעים בדרך כלל ביישומים אלקטרוניים להפקה מוזיקלית, בין היתר סינתיסייזרים, דוגמי צלילים ומכונות תופים (כגון רולנד TR-808  שפופולרית בעיקר ביצירות מיאמי בס).

## הערות שוליים

קטגוריה:מונחים מוזיקליים
קטגוריה:מוזיקת דאנס אלקטרונית
קטגוריה:מוזיקה פופולרית
קטגוריה:טכניקות מוזיקליות
אקווריום: הופעות במפעל הפיס (מיני-אלבום של אהוד בנאי)

"**אקווריום: הופעות חיות במפעל הפיס**" הוא המיני-אלבום השני של הזמר-יוצר הישראלי אהוד בנאי, והשלושים וחמישה שיצא לאור במסגרת הפרויקט המוזיקלי אקווריום מבית מפעל הפיס. המיני-אלבום הוקלט במהלך הופעה של בנאי באקווריום, וזה יצא לאור ב-26 בינואר 2023.

## רשימת השמעה

## משתתפים
* אהוד בנאי – זמרה, גיטרה מובילה, גיטרת קצב
* נושי פז – גיטרת קצב, גיטרה מובילה, קולות רקע
* עדי גיגי – קונטרבס, קולות רקע

## הערות שוליים

קטגוריה:אלבומי אהוד בנאי
בנאי, אהוד
קטגוריה:מיני-אלבומים בעברית
קטגוריה:אלבומי חברת די-מיוזיק
בסיס חיל האוויר וייטמן

**בסיס חיל האוויר ווייטמן** (IATA: **SZL**, ICAO: **KSZL**, FAA LID: **SZL**) הוא בסיס חיל האוויר של ארצות הברית הממוקם דרומית לקנוב נוסטר, מיזורי, ארצות הברית. הבסיס הוא ביתו הנוכחי של המפציץ B-2 Spirit. הבסיס נקרא על שם לוטננט שני ג'ורג' וייטמן, שנהרג במהלך המתקפה על פרל הארבור.

המתקן משתרע על שטח של 22.525 קמ"ר ומתוחזק על ידי טייסת הנדסה אזרחית 509.

## קישורים חיצוניים

## הערות שוליים

קטגוריה:מיזורי: מבנים
וייטמן
פליסדו

[250px|ממוזער|שמאל|[נמל קינגסטון כפי שהוא נשקף מפליסדו]]
**פליסדו** (באנגלית: **Palisadoes**) הוא טומבולו דק המשמש כהגנה טבעית לנמל קינגסטון, ג'מייקה. נמל התעופה הבין-לאומי נורמן מנלי והעיירה ההיסטורית פורט רויאל נמצאים בפליסדו.

הימאי הנרי מורגן נקבר בבית הקברות שבפליסדו, עד שזה שקע בקרקעית הים לאחר רעידת אדמה באזור שהתרחשה ב-1692 .

ב-2023 נעשה מאמץ מצד ארגונים מסוימים על מנת לטהר את המקום כדי לטפל בזיהום אפשרי שעלול להיווצר על ידי פלסטיק ושריצות של מקקים ומכרסמים.

## קישורים חיצוניים

## הערות שוליים

קטגוריה:ג'מייקה: גאוגרפיה
גילוח רגליים

ממוזער|אישה מגלחת את רגליה
**גילוח רגליים** היא פרקטיקה של הסרת שיער הרגליים באמצעות גילוח השיער עם תער או מכונת גילוח חשמלית, וכן באמצעות שעווה, קרמים להסרת שיער, מכשירי אפילציה או בהסרת שיער בלייזר. פרקטיקה זו נפוצה מאוד בקרב נשים בעולם המערבי, וכן אצל חלק מהגברים, בדגש על מפתחי גוף, רוכבי אופניים, שחיינים וחלק מהרצים.

## לפי מגדר
### נשים
במדינות מערביות, נשים רבות מגלחות את רגליהן, בעיקר מסיבות אסתטיות. פרקטיקה זו התפתחה במיוחד מאז תחילת המאה ה-20, בסביבות מלחמת העולם הראשונה, כאשר קווי המכפלת בשמלות נשים התקצרו, ובגדי ים של נשים הפכו לחושפניים יותר המציגים את כל רגליה של האישה. חלק מהנשים עשויות לגלח רק את השיער מתחת לברך – בהתאם לאורך סגנונות השמלות באופנה – בעוד אחרות מגלחות את כל הרגל. תדירות הגילוח משתנה גם כן, כאשר חלק מהנשים מגלחות את רגליהן מדי יום, ואחרות מגלחות רק בתחילת הקיץ, לקראת לבישת בגד ים. תערים מיוחדים, שונים בצורתם מאלה המשמשים גברים לגילוח הפנים, משמשים לעיתים קרובות נשים.

### גברים
בקרב גברים מערביים, גילוח הרגליים נפוץ בעיקר אצל ספורטאים. הסרת שיער רגליים גברית בעת המודרנית הייתה קשורה תחילה לספורט, אם כי כיום היא נעשית גם מסיבות אסתטיות. לענפי ספורט כמו רכיבה על אופניים ושחייה, גברים החלו לגלח את רגליהם בסביבות תחילת המאה ה-20. רוב השחיינים הגברים, רוכבי האופניים המקצועיים, וחלק מהרוכבים הלא-מקצועיים מגלחים את רגליהם באופן קבוע.

בשחייה למרחקים ארוכים, ההשפעות של חיכוך השיער במים יכולות לגרום להבדל זמנים משמעותי במקצים של מעל 400 מטר. סיבות נוספות לכך שרוכבי אופניים מגלחים כוללות: ריפוי מהיר יותר וניקוי קל יותר של שפשופי כביש, פחות כאב במהלך עיסוי רגליים. ספורטאים רבים גם מגלחים את רגליהם או גופם כדי להקל על עיסוי טיפולי שהוא לעיתים קרובות חלק מתוכנית האימונים שלהם או תוכנית ההתאוששות לאחר מרוץ. הם עשויים גם לגלח את רגליהם אם הם מדביקים ציוד מגן עליהם כדי למנוע מהסרט למשוך בכאב את השיער בעת הסרתו. גילוח הרגליים נפוץ גם בקרב דוגמנים גברים ומפתחי גוף, מכיוון שזה מדגיש ומבליט את השרירים.

## ראו גם
* הסרת שיער ברגליים ובבית השחי על ידי נשים אמריקניות
* דימוי גוף

## קישורים חיצוניים

## הערות שוליים

קטגוריה:גילוח
קטגוריה:אסתטיקה
קטגוריה:עצמי
השושלת השתים עשרה של מצרים

**השושלת השתים עשרה של מצרים** העתיקה (**שושלת XII**) היא סדרה של שליטים ששלטה בין השנים 1991–1802 לפני הספירה (כ-190 שנה), במה שנחשב לעיתים קרובות לתקופת השיא של הממלכה התיכונה (שושלות XI-XIV). השושלת הרחיבה מעת לעת את שטחה מדלתת הנילוס והעמק דרומה מעבר לאשד השני ומזרחה לכנען.

השושלת השתים עשרה התאפיינה ביציבות והתפתחות יחסית. יש לה היסטוריה מתועדת היטב לתקופה. הפרעה הראשון שלו היה אמנמחת הראשון והפרעה האחרון בה היה סובקנפררע .

## היסטוריה
הכרונולוגיה של השושלת השתים עשרה היא היציבה ביותר בכל התקופה שלפני הממלכה החדשה. הקאנון המלכותי מטורינו מציין 213 שנים (1991–1778 לפני הספירה). מנתון הצהיר שהיא התבססה בתבאי, אבל מהרישומים העכשוויים ברור שהשליט הראשון בשושלת זו, אמנמחת הראשון, העביר את בירתה לעיר חדשה בשם "אמנמחת-איטיטאווי" ("אמנמחת שליט שתי הארצות), הנקראת בפשטות, איטיטאווי. מיקומה של איג'טאווי עדיין לא התגלה, אך משערים שהיא נמצאה ליד פיום, כנראה ליד בתי הקברות המלכותיים באל-לישט.

סדר שליטי השושלת השתים עשרה ידוע ממספר מקורות: שתי רשימות מתועדות במקדשים באבידוס וסקארה, וכן רשימות שנגזרו מיצירתו של מנתון. ניתן לתאם תאריך מתועד בתקופת שלטונו של סנוסרת השלישי למחזור הסותי , וכתוצאה מכך, ניתן לשייך אירועים רבים במהלך שושלת זו לעיתים קרובות לשנה ספציפית. עם זאת, חוקרים מביעים ספקנות בתועלת של התאריך הנזכר, בשל העובדה שהמיקום משפיע על התצפית על המחזור הסותי.

מצרים עברה התפתחויות שונות תחת השושלת השתים עשרה, כולל ארגון מחדש של ממשל הממלכות והתפתחויות חקלאיות בפיום. השושלת השתים עשרה הייתה אחראית גם להרחבה משמעותית של גבולות מצרים, עם מסעות צבאיים שהגיעו לנוביה וללבנט.

השושלת השתים עשרה נחשבת לעיתים קרובות לשיא הממלכה התיכונה של מצרים. הממלכה התיכונה משתרעת על פני השושלות האחת עשרה, השלוש עשרה והארבע עשרה, אך חלק מהחוקרים מחשיבים רק את השושלות האחת עשרה והשתים עשרה כחלק מהממלכה התיכונה.

## שליטים

## ספרות מצרית עתיקה
מקורן של מספר יצירות מפורסמות בספרות המצרית בשושלת השתים עשרה. היצירה הידועה ביותר, ככל הנראה, מתקופה זו היא "סיפורו של שאנהת", שממנו נמצאו עותקי פפירוס המתוארכים לתקופת הממלכה החדשה.

חלק מהספרות הקיימת הנוגעת לשושלת השתים עשרה היא תעמולתית באופייה. נבואת נפרטי מבססת תיאור רוויזיוניסטי של ההיסטוריה המעניק לגיטימציה לשלטונו של אמנמחת הראשון. נכתבה בתקופת שלטונו של אמנמחת הראשון, תיארה נבואת חכם שניתנה למלך השושלת הרביעית סנפרו, שניבאה מלחמת אזרחים הרסנית. הוא כותב שהחכם, נפרטי, ניבא שמלך גדול בשם אמני (אמנמחת הראשון) יוביל מצרים מאוחדת מתוך התקופה הסוערת הזו. הנבואה מזכירה גם את אמו של אמנמחת הראשון מהשם המצרי הפיל טא-סטי . חוקרים רבים בשנים האחרונות טענו כי אמו של אמנמחת הראשון הייתה ממוצא נובי.

יצירות ידועות אחרות המיוחסות לשושלת השתים עשרה כוללות:
* מחלוקת בין אדם לבה שלו
* תלונות ח׳ע־ח׳פר־רע־סנב
* הוראותיו של אמנמחת
* האיכר צח הלשון

## ראו גם
* כתבי המארות

## הערות שוליים

## קישורים חיצוניים

קטגוריה:מצרים העתיקה
קטגוריה:פרעוני מצרים
*
מצרים
פטקים ספור

**פטקים ספור קולובו** (בטורקית: ** Petkim Spor Kulübü**) הוא מועדון כדורסל טורקי מהעיר איזמיר שבטורקיה המשתתף בליגת העל הטורקית בכדורסל וביורופקאפ.

## היסטוריה
המועדון הוקם ב-2013, והעפיל לראשונה ב-2020 לליגה הבכירה לאחר תפיסת מקומה של קבוצת אוניברסיטת טכניק איסטנבול שנקלעה לקשיים פיננסים.

בעונת 2023/2024 סיימה הקבוצה במקום ה-7 והעפילה לשלב הפלייאוף בו הודחה ברבע הגמר לאחר הפסד כפול לפנרבחצ'ה ועקב כך העפילה לשלב המוקדמות של ליגת האלופות בכדורסל, בשלב זה ניצחה הקבוצה את דן בוס ההולנדית ואת שולה באסקט הצרפתית והעפילה לראשונה בתולדותיה לשלב הבתים של המפעל.

## קישורים חיצוניים

קטגוריה:קבוצות כדורסל טורקיות
קטגוריה:איזמיר
דארק וייב

**דארק וייב** או **דארקווייב** (באנגלית: **Dark wave** או **Darkwave**; באופן מילולי: הגל האפל; לעיתים מוכר גם כ**דום** או **דום וייב**) הוא ז'אנר מוזיקלי שצמח ממוזיקת הגל החדש והפוסט-פאנק (Punk) של סוף שנות ה-70 של המאה ה-20. יצירות אלו מבוססות במידה רבה על טונאליות במפתח מינור ומילים אינטרוספקטיביות, אפלות, רומנטיות וקודרות, עם נימה של צער. הז'אנר כולל אלמנטים מקולד וייב, את'ריל וייב, רוק גותי, דארק וייב נאו-קלאסי ונאופולק.

בשנות ה-80 של המאה ה-20 התפתחה בעיקר באירופה תת-תרבות לצד מוזיקת דארק וייב, שחסידיה כונו *wavers* או *dark wavers*. במדינות מסוימות, כמו גרמניה, כללה התנועה גם חובבי רוק גותי.

## אמנים ידועים

*  Bauhaus
*  Dead Can Dance
*  Erben der Schöpfung
*  Joy Division
*  Love Is Colder Than Death
*  Siouxsie and the Banshees 
*  Sophya
*  The Cure

## ראו גם

* מוזיקת דארק אמביינט
* מוזיקה גותית נאו-קלאסית
* רוק גותי

## קישורים חיצוניים

## הערות שוליים

קטגוריה:סגנונות רוק
קטגוריה:מוזיקת הגל החדש
קטגוריה:שנות ה-1970 במוזיקה
קטגוריה:שנות ה-1980 במוזיקה
עבאס נילפורושאן

**עבאס נילפוֹרוּשָאן** (בפרסית: **عباس نیلفروشان**; 23 באוגוסט 1966 – 27 בספטמבר 2024) היה גנרל איראני, מפקד גיס סוריה-לבנון (גיס 18000) של כוח קודס במשמרות המהפכה האסלאמית מאפריל 2024 ועד מותו. היה סגנו של מוחמד רזא זאהדי, וירש אותו בתפקיד כאשר הלה נהרג בתקיפת הקונסוליה האיראנית בדמשק, במסגרת הלחימה בסוריה במלחמת חרבות ברזל. נילפורושאן נהרג בידי ישראל במבצע סדר חדש, כאשר נועד עם בכירי חזבאללה, בהם מנהיג הארגון חסן נסראללה במפקדת הארגון ברובע הדאחייה בביירות.

## ביוגרפיה
נילפורושאן נולד וגדל באספהאן. לאחר המהפכה האיראנית התנדב לשורות הבסיג', נלחם במלחמת איראן–עיראק ועלה בשורות משמרות המהפכה האסלאמית. הוא שימש כסגן ראש אגף המבצעים של כוחות היבשה של משמרות המהפכה בשנים 2005–2007. בשנים 2010–2014 עבד כמפקד המכללה לפיקוד ומטה של משמרות המהפכה, ומשנת 2019 היה סגן המבצעים של משמרות המהפכה.

ב-2019 החל לשמש כסגנו של מוחמד רזא זאהדי בראש מערך המבצעים של משמרות המהפכה, ובהמשך מונה לסגנו בפיקוד על גיס 18000 במלחמת האזרחים בסוריה. ב-26 באוקטובר 2022, מחלקת המדינה ומחלקת האוצר של ארצות הברית הטילו סנקציות על נילפורושאן על תפקידו בדיכוי ההפגנות באיראן על הרג מהסה אמיני.

לאחר שרזא זאהדי נהרג ב-1 באפריל 2024 מונה נילפורושאן למפקד הגיס. במהלך כהונתו הקצרה בת חמשת החודשים הסלים העימות מול ישראל במסגרת החזית הצפונית במלחמת חרבות ברזל. במבצע סדר חדש, בו תקף חיל האוויר הישראלי את המפקדה המרכזית של חזבאללה, נהרג נילפורושאן יחד עם חסן נסראללה, עלי כרכי ובכירי חזבאללה אחרים. ב־12 באוקטובר נמצאה גופתו בהריסות מפקדת חזבאללה. שרידיו הוטסו לאיראן, וההלוויה התקיימה ב-17 באוקטובר באספהאן לאחר סדרת טקסי הלוויות בטהראן, קום ומאשחד.

## ראו גם
* סיכולים ממוקדים במלחמת חרבות ברזל

## קישורים חיצוניים

* 

## הערות שוליים

קטגוריה:אנשי משמרות המהפכה האסלאמית
קטגוריה:אנשי משמרות המהפכה האסלאמית שנהרגו בידי ישראל
קטגוריה:מלחמת חרבות ברזל: אישים
קטגוריה:אישים שנהרגו בתקיפות אוויריות ישראליות
קטגוריה:מבצע חיצי הצפון
קטגוריה:פעילי טרור שנהרגו במלחמת חרבות ברזל
קטגוריה:התנקשויות במהלך החזית הצפונית במלחמת חרבות ברזל
קטגוריה:איראנים שנולדו ב-1966
קטגוריה:איראנים שנפטרו ב-2024
Jump in the Fire

**Jump in the Fire** הוא שיר שכתב זמר הת'ראש מטאל האמריקאי ג'יימס הטפילד וביצעה לראשונה להקתו, מטאליקה. השיר יצא לאור כסינגל השני והאחרון מתוך אלבום הבכורה של הלהקה, Kill 'Em All, ב־20 בינואר 1984. בצידו השני של הסינגל נכללו השירים "Phantom Lord" ו"Seek & Destroy" בגרסאות הופעה כביכול (השירים הוקלטו באולפן ונוספו להם  קולות רקע בעריכה).

במקור הוקלט השיר כשדייב מאסטיין ורון מק'גובני היו חברים בלהקה. את גרסתו הראשונה של השיר כתב מאסטיין כשהיה בן 16, וזו כללה מילים ותכנים שעסקו במיניות. כאשר הצטרף למטאליקה השמיע את השיר להטפילד וללארס אולריך, והם סייעו לו בכתיבת השיר. לאחר שפוטר מאסטיין מהלהקה עקב האלימות שנהג כלפי חברי הלהקה כשהיה משתכר, מחק הטפילד מן השיר את הקטעים שחיבר והחל לשנות את תוכן השיר ומילותיו, שכעת עסקו בנושא הגיהנום.

## עטיפת הסינגל
הציור שעל עטיפת הסינגל מתאר מפלצת בעלת עור אדום בסביבה העולה בלהבות.  הדמות, שצייר לס אדוארדס, הופיע עלכריכת המהדורה מ־1979 של הספר The Devils of D-Day מאת גרהם מאסטרטון. בשנת 2009 שיווקה הלהקה בובת אקשן של המפלצת, שגובהה כשלושים סנטימטרים, במהדורה מוגבלת בת אלף יחידות במחיר של 99.99 דולר.

## רשימת השמעה
כל הלחנים לשירים נכתבו על ידי לארס אולריך, ג'יימס הטפילד ודייב מאסטיין (למעט היכן שמצוין אחרת); כל המילים לשירים נכתבו על ידי הטפילד.

## משתתפים
* ג'יימס הטפילד – זמרה, גיטרת קצב
* קירק האמט – גיטרה מובילה
* קליף ברטון – בס
* לארס אולריך – תופים

## קישורים חיצוניים

## הערות שוליים

קטגוריה:שירי 1983
קטגוריה:סינגלים מ-1984
קטגוריה:שירי מטאליקה
קטגוריה:שירים באנגלית
קטגוריה:שירי מטאל
St. Anger (שיר)

"**St. Anger**" הוא שיר של להקת הת'ראש מטאל האמריקאית מטאליקה, אשר יצא לאור כסינגל מוביל מתוך אלבום האולפן השמיני של הלהקה ב-23 ביוני 2003. השיר זכה בקטגוריית ביצוע המטאל הטוב ביותר בטקס פרסי הגראמי הארבעים ושישה.

בנוסף, מכיל השיר אזכור לשני שירים אחרים של הלהקה- "Damage, Inc." (מתוך *[[Master of Puppets]]*, 1986) ו-"Hit the Lights" (מתוך *[[Kill 'Em All]]*, 1983).

"St. Anger" היה נעימת הנושא של תחרות הסאמרסלאם 2003. ל-DVD הרשמי של התחרות צורף הוידאו קליפ הרשמי של השיר.

## וידאו קליפ
הווידאו קליפ של "St. Anger" בוים על ידי חברת ההפקות והביום המלויס, וזה צולם במקומות שונים ברחבי בית הסוהר סן קוונטין, בו הופיעו בפני מאות אסירים ששהו בכלא באותה עת (יש לציין כי הלהקה לא הופיעה בפני הנידונים למוות). קליפ זה הוא הראשון בו הופיע הבסיסט החדש של הלהקה, רוברט טרוחיו.

השיר זכה בפרס בחירת קוראי מגזין המוזיקה "מטאל אדג'" לשנת 2003 עבור קליפ השנה, ואף היה מועמד בקטגוריית קליפ הרוק הטוב ביותר בטקס פרסי הווידאו קליפים של MTV 2003, אך זה הפסיד ל-"Somewhere I Belong" מאת לינקין פארק.

## רשימת השמעה

## משתתפים
### מטאליקה
* ג'יימס הטפילד – זמרה, גיטרת קצב
* קירק האמט – גיטרה מובילה
* לארס אולריך – תופים

### משתתפים נוספים
* בוב רוק – בס

## קישורים חיצוניים

## הערות שוליים

קטגוריה:שירי מטאליקה
קטגוריה:שירים באנגלית
קטגוריה:שירי מטאל
קטגוריה:שירי נו מטאל
קטגוריה:סינגלים בהוצאת אלקטרה רקורדס
משפט ההפרדה הבסיסי

[ממוזער|המחשה דו־ממדית של המשפט. קבוצה [קבוצה קמורה|קמורה \Omega (בירוק), נקודה y שלא נמצאת בקבוצה והיפר-מישור (\cdot, a) = \alpha המפריד בין הקבוצה והנקודה.]]
בגאומטריה, **משפט ההפרדה הבסיסי** עוסק בקשר בין קבוצות קמורות ונקודות שנמצאות מחוץ לקבוצה.

המשפט טוען שבהינתן נקודה שלא נמצאת בקבוצה הקמורה תמיד ניתן יהיה למצוא היפר-מישור שיפריד את הקבוצה מהנקודה.

## ניסוח פורמלי
תהי \Omega קבוצה קמורה וסגורה במרחב האוקלידי \mathbb{R}^n ויהי y \in \mathbb{R}^n המקיים y \notin\Omega אז קיים וקטור \bar{0} \neq a \in \mathbb{R}^n ומספר \alpha \in \mathbb{R} כך ש:

a \cdot x \leq \alpha 

לכל x\in\Omega.

## הוכחה
נתון \Omega קמורה וסגורה ולכן ממשפט הקירוב הטוב ביותר קיים z שהוא הווקטור הקרוב ביותר לy ב\Omega. מעובדה זו, נובע אי השוויון הבא:

(y-z) \cdot (x-z)\leq 0

לכל x\in\Omega.

נגדיר a = y-z. ברור ש a \neq \bar{0} ו- a \cdot (x-z)\leq 0 לכל x\in\Omega.

אם כך אז a \cdot x \leq a\cdot z לכל x\in\Omega.

נגדיר \alpha = a\cdot z ונשים לב ש a \cdot y - \alpha = a \cdot (y-z) = \lVert a \rVert ^2 > 0

כלומר a \cdot x \leq \alpha  לכל x\in\Omega ומכאן מ.ש.ל.

## קישורים חיצוניים

* A. L. Peressini, F. E. Sullivan J. J. Uhl, Jr. **** p.162–163


## הערות שוליים

קטגוריה:משפטים בגאומטריה
Bully (אלבום אולפן של קניה וסט)

***Bully*** הוא אלבום האולפן ה-11 של הראפר האמריקאי קניה וסט. האלבום יצא לאור ב-28 במרץ 2026 על ידי חברת התקליטים YZY. האלבום יצא ביחד עם חברת המדיה .Gamma ומסמל את חזרתו של קניה לקדמת הבמה לאחר דעות שונות במחלוקת ואמירותיו האנטישמיות.

## רקע והכרזה
ב-28 בספטמבר, במהלך הופעתו בהאיקו, סין באצטדיון נהר Wuyuan, הכריז וסט על אלבום הסולו האחד-עשר שלו *Bully*, בהופעת הבכורה של השיר "Beauty and the Beast".

קניה וסט הופיע גם עם Preacher Man שהוא גם צפוי להיות מאותו אלבום Bully.

ב16/01/2025 קניה וסט העלה לחשבון ה־Instagram שלו, מה שנראה כמו Snippet מהאלבום שבו הוא אומר Hide your bitch.

ב-21 למרץ 2025 קניה שיחרר גרסה ראשונית לאלבום בשם "Bully V1" וכללו בו כ-10 שירים. 

במהלך קיץ 2025 האלבום היה אמור לצאת לראשונה אבל במקום יצאו 5 סינגלים שקיבלו ביקורות מעורבות עקב שימוש מסיבי ב-AI.

ב-27 למרץ 2026 נערך מסיבת האזנה בלוס אנג'לס ועברה בשידור חי בעמוד יוטיוב שלו , ויום למחרת האלבום שוחרר בכל הפלטפורמות.

באלבום מתארחים : Travis scott , Don toliver , CeeLo green , Paso pluma  Andre troutman.

## רשימת הרצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי 2024
קטגוריה:אלבומי קניה וסט
קטגוריה:אלבומים באנגלית
קטגוריה:אלבומים שהופקו על ידי קניה וסט
קטגוריה:אלבומים בהוצאה עצמית
קטגוריה:אלבומים בספרדית
נביל קאווק

**נבּיל קאווּק** (בערבית: **نبيل قاووق**, בעברית רווח שמו גם בכתיב **נביל קַאוּק**; 20 במאי 1964 – 28 בספטמבר 2024) היה טרוריסט ואיש דת שיעי לבנוני, בכיר בארגון הטרור חזבאללה ששימש כראש יחידת הביטחון המונע ולפני כן כסגן ראש המועצה המבצעת של הארגון. נהרג ב-28 בספטמבר בסיכול ממוקד של חיל האוויר הישראלי במסגרת מבצע חיצי הצפון.

## ביוגרפיה
קאווק נולד ב־1964 בעבא בלבנון.

לימודי הדת של קאווק התקיימו בקום שבאיראן, שם הוא הושפע מהאידאולוגיה השיעית. הוא קיבל הכשרה צבאית ממשמרות המהפכה האסלאמית באיראן ומחזבאללה.

### פעילות בחזבאללה
קאווק הצטרף לארגון בשנות ה-80, ונחשב למוקד ידע מרכזי בתחומו. כיהן כסגן אחראי אזור הדרום מטעם המועצה המבצעת, קאווק היה אחראי על אזור דרום לבנון מטעם חזבאללה בשנים 1991–2010, ושימש כסגן יושב ראש המועצה המבצעת של חזבאללה עד 2018. קאווק היה חבר מועצת הג'יהאד ונחשב למקורב לצמרת ארגון הטרור חזבאללה. כממלא מקום של ראש המועצה המבצעת, הייתה לקאווק השפעה על הפעילות הפוליטית והצבאית של חזבאללה.

במלחמת לבנון השנייה הותקפו משרדיו של קאווק בצור על ידי חיל האוויר הישראלי.

באוקטובר 2020 הטיל משרד האוצר של ארצות הברית סנקציות על קאווק, לצד חוסיין אל-בגדאדי וישויות איראניות.

ב־28 בספטמבר 2024 הוא נהרג על ידי חיל האוויר הישראלי בסיכול ממוקד במסגרת מבצע חיצי הצפון.

קאווק היה נשוי ואב לשישה ילדים.

## קישורים חיצוניים

## הערות שוליים

קטגוריה:טרוריסטים לבנונים
קטגוריה:פעילי חזבאללה שנהרגו בידי ישראל במלחמת חרבות ברזל
קטגוריה:מבצע חיצי הצפון
קטגוריה:אישים שנהרגו בתקיפות אוויריות ישראליות
קטגוריה:לבנונים שנולדו ב-1964
קטגוריה:לבנונים שנפטרו ב-2024
אמג’רי

**אמג’רי** (באנגלית: **Imagry**) היא ספקית תוכנה לנהיגה אוטונומית (AD)  שיצרה מערכת נהיגה ללא מפה. המערכת משתמשת בטכנולוגיה המשלבת תפיסה מרחבית אוטומטית מבוססת ראייה בזמן אמת ובינה מלאכותית יחד לרשת קבלת החלטות נהיגה שניתן להתקין על מכוניות נוסעים כמו גם באוטובוסים אוטונומיים.

## היסטוריה
אמג’רי נוסדה בשנת 2015 על ידי אדהם גזאלי ומאג'ד ג'ובה ומתמחה בתחום הרכב מאז 2018. בתחילת 2019, Imagry הוציאה את הגרסה הראשונה שלה לתוכנת הנהיגה האוטונומית ללא מפה. המימון הראשון של החברה הושג במאי 2016. עד היום גייסה החברה מימון בסך 46 מיליון דולר בסך הכל.

בשנת 2023 זכתה אמג’רי במכרז לאספקת האוטובוס האוטונומי הראשון בישראל, במרכז הרפואי ע"ש חיים שיבא – תל השומר, ואחריו זכתה במכרז לאוטובוס האוטונומי הראשון בכביש ציבורי בישראל.

החברה גם שיתפה פעולה עם קונטיננטל AG כדי לשלב חלק מהטכנולוגיה של אמג’רי בפתרון החניה האוטונומית. בשנת 2023, החברה קיבלה את פרס חיישן תוכנה מ-ICA (Innovation Connectivity Autonomous).

בשנת 2023, אמג’רי קיבלה את פרס המנהיגות הטכנולוגית של פרוסט אנד סאליבן לשנת 2023.

### פעילות
אמג’רי מתמחה באספקת טכנולוגיות נהיגה ללא מפה המותאמות לאפשר רכבים אוטונומיים ברמה 3–4. הפלטפורמה של החברה נועדה לפעול ללא תלות במפרטי החומרה, תוך שימוש במצלמות בעלות רזולוציה גבוהה של ספקטרום נראה (VIS). התוכנה של אמג’רי פועלת בזמן אמת ונשענת על רשת תפיסה מבוססת ראייה, ומבטלת את הצורך במפות בחדות גבוהה (HD).

מטה אמג’רי פועל בסן חוזה (קליפורניה) ולחברה מרכז פיתוח נוסף בחיפה. מאז 2019, היא מפעילה צי כלי רכב המצוידים בתוכנת הנהיגה האוטונומית שלה בכבישים ציבוריים בארצות הברית, גרמניה, יפן וישראל.

ערן אופיר מכהן כמנכ"ל אמג’רי.

### טכנולוגיה
אמג’רי אוספת ומעבדת מידע היקפי ממספר מצלמות המותקנות על הרכב. נתונים אלו נשלחים למחשב ברכב שמטרתו לבצע, בזמן אמת, את הפעולות שיאפשרו לרכב נסיעה אוטונומית. טכנולוגיה זו מסתמכת על חיישנים חסכוניים, שוללת את הצורך בחיבור לווייני מתמשך או השקעות נרחבות במיפוי HD דיגיטלי של כבישים וערים.

פתרון אמג’רי משתמש בלמידת מכונה חזקה, בינה מלאכותית, רשת קונבולוציה מרחבית (Deep Convolutional Neural Networks) ו-IP מבוסס למידה כדי לתכנן את תנועת הרכב.

## קישורים חיצוניים
* 
* 
* 
* 

## הערות שוליים

קטגוריה:חברות תוכנה ישראליות
קטגוריה:חברות תוכנה אמריקאיות
ג'ון סלוס הובארט

**ג'ון סלוס הובארט** (באנגלית: **John Sloss Hobart**; 6 במאי 1738 – 4 בפברואר 1805) היה פוליטיקאי אמריקאי, אשר כיהן כחבר הסנאט של ארצות הברית מטעם ניו יורק ושופט מחוזי פדרלי במחוז ניו יורק.

## ביוגרפיה
### השכלה וקריירה
הובארט נולד ב-6 במאי 1738, בפיירפילד, מחוז פיירפילד, מושבת קונטיקט, אמריקה הבריטית, וב-1757 השלים את לימודיו באוניברסיטת ייל. הוא למד משפטים, התקבל ללשכת עורכי הדין והחל לעסוק בכך בניו יורק. הוא היה חבר בוועדת ההתכתבות ב-1774, וציר הוועידה הפרובינציאלית בשנת 1775. הוא כיהן כציר בקונגרס הפרובינציאלי של ניו יורק מ-1775 עד 1777, וחבר במועצת הבטיחות בשנת 1777. הוא היה שופט חבר של בית המשפט העליון של ניו יורק בין השנים 1777 ל-1798, וחבר בוועידת הרטפורד משנת 1780. הוא היה חבר בוועידת ניו יורק אשר אשררה את חוקת ארצות הברית בשנת 1788.

### כהונה בקונגרס
ב-1798 נבחר הובארט לסנאט של ארצות הברית מניו יורק כחבר המפלגה הפדרליסטית כדי למלא את המושב שהתפנה כתוצאה מהתפטרותו של פיליפ סקיילר וכיהן בין ה-11 בינואר ל-16 באפריל 1798, כאשר התפטר כדי לקבל תפקיד שופט פדרלי.

### כהונה כשופט פדרלי
ב-11 באפריל 1798 מונה הובארט על ידי הנשיא ג'ון אדמס, למושב בבית המשפט המחוזי הפדרלי במחוז ניו יורק שפונה על ידי השופט רוברט טרופ. הוא אושר על ידי הסנאט של ארצות הברית ב-12 באפריל 1798, וקיבל את כתב המינוי שלו באותו יום. כהונתו הסתיימה ב-4 בפברואר 1805, עקב מותו בעיר ניו יורק שבניו יורק. הוא נקבר בבית הקברות של כנסיית טריניטי בניו יורק.

## קישורים חיצוניים

* 
* 

## הערות שוליים

קטגוריה:אמריקאים ילידי קונטיקט
קטגוריה:שופטי בתי המשפט של מדינת ניו יורק
קטגוריה:סנאטורים חברי המפלגה הפדרליסטית
קטגוריה:בוגרי אוניברסיטת ייל
קטגוריה:עורכי דין אמריקאים במאה ה-18
קטגוריה:חברי הסנאט של ארצות הברית ממדינת ניו יורק
קטגוריה:אמריקאים שנולדו ב-1738
קטגוריה:אמריקאים שנפטרו ב-1805
יוהאן ומריה שץ

**מריה שץ** (6 בנובמבר 1889 – 1 בינואר 1948 ) ובעלה **יוהאן** (25 באפריל 1889 – 4 ביולי 1956) הצילו את האישה היהודייה אסתר זיכלינסקי (פיינקוך) (23 בדצמבר 1926 – 2000) מהשואה על ידי הסתרתם בחוותם ליד מחנות הריכוז מאוטהאוזן וגוזן עד סוף המלחמה במאי 1945. הם "חסידי אומות העולם" היחידים מאוסטריה עילית.

## השורדת: אסתר זיכלינסקי (פיינקוך)
אסתר פיינקוך נולדה בלודז'. היא גורשה בסוף 1944 מגטו ליצמנשטאט למחנה הריכוז אושוויץ יחד עם אחיה. לאחר מכן נשלחה למחנה המשנה של מחנה הריכוז פרייברג, שם נאלצה לעבוד עם כ-1,000 נשים יהודיות עבור מפעל המטוסים "ארדו". עקב התקדמות הצבא האדום "פונה" המחנה מ-14 באפריל 1945 הטרנספורט למחנה הריכוז מאוטהאוזן נמשך 16 ימים. כ-300 עד 500 הנשים שוכנו במה שנקרא "מחנה הצוענים".

באביב 1945 הצליחה אסתר בת ה-18 להימלט מהמחנה דרך חור בגדר. כשברחה ביער הגיעה לבית משפחת שץ בפרנקנברג 14. היא דפקה על דלת וביקשה ממריה שץ מים. לאחר ששתתה, אסתר גררה את עצמה, אך, מונעת מרעב, חזרה לאחר זמן קצר ודפקה שוב בדלת. מריה שץ, שזה עתה בישלה אוכל לחזירים, פתחה שוב את הדלת. אסתר התנפלה עליו והחלה לאכול אותו. לנוכח מצבה העגום של הילדה, שאותה זיהתה בקלות כאסירת מחנה ריכוז, פרצה מריה שץ בבכי. היא האכילה את אסתר, נתנה לה בגדים נקיים והכניסה אותה לאחד מחדרי הילדים.

בזמן שהותה בחווה, אסתר נתפסה פעם על ידי האס אס. פרנץ שץ בן ה-16, שידע את סודה של אסתר, הציג את אסתר כאחותו וכך הצליח להצילה. אסתר הוסתרה בחווה עד לשחרור המחנה ב-5 במאי 1945.

לאחר המלחמה עלתה אסתר לישראל. היא פגשה את אחיה על הספינה; השניים היו הניצולים היחידים ממשפחתם. נישאה בישראל לדוד זיכלינסקי, ונולדו להם שלושה ילדים: יוסי, משה ואריה, להם סיפרה מספר פעמים על הזוג שהציל אותה. היא גם הזכירה את הזוג האוסטרי בדו"ח שמסרה ליד ושם ב-1995.

## הוקרה
רק לאחר מותה של אסתר זיכלינסקי (פיינקוך) החל בנה אריה זיכלינסקי לחפש את משפחת שץ. לאחר שמצא את צאצאיהם פנה ל"יד ושם". ב-25 בנובמבר 2009, העניק "יד ושם" לבני הזוג לאחר מותם את מדליית הכבוד של "חסידי אומות העולם".

ב-2 ביוני 2010, במסגרת טקס כבוד ניתנה תעודת "חסידי אומות עולם" לצאצאי המשפחה על ידי שגריר ישראל בפרלמנט בווינה.

סיפורם של אסתר ומשפחת שץ מסופר גם בתערוכה "Die Gerechten" מוזיאון עולם העבודה של שטייר .

## הערות שוליים

קטגוריה:אוסטרים חסידי אומות העולם
קטגוריה:מצילים בשואה: אוסטריה
החלטה ES-10/23 של העצרת הכללית של האו"ם

**החלטה ES-10/23 של [[העצרת הכללית של האו"ם]]** היא החלטה של מושב החירום העשירי של העצרת הכללית של האו"ם , שמשדרגת את מעמדה של הרשות הפלסטינית באו"ם למדינה משקיפה, מבלי לקבל אותה כחברה מלאה. ההחלטה דחקה במועצת הביטחון לשקול בחיוב את בקשתה של הרשות הפלסטינית. לפי ההחלטה, מעמדה של הנציגות הפלסטינית ישודרג, ותהיה לה הזכות לשבת בעצרת הכללית בין מדינות אחרות לפי סדר אלפביתי, ולא במושב המשקיפה בחלק האחורי בו ישבה עד להחלטה. אמנם, ההחלטה גם מבהירה כי "למדינת פלסטין, בתפקידה כמדינה משקיפה, אין זכות הצבעה בעצרת הכללית, וההחלטה לא מעלה את מעמדה במוסדות האו"ם".

ההחלטה התקבלה ב-10 במאי 2024, כאשר 143 מדינות הצביעו בעד, 25 נמנעו, 16 לא הצביעו ותשע הצביעו נגד. תשע המדינות שהתנגדו להחלטה היו ארגנטינה, צ'כיה, הונגריה, ישראל, מיקרונזיה, נאורו, פלאו, פפואה גינאה החדשה וארצות הברית.

## זכויות נוספות לרשות הפלסטינית
הזכויות הנוספות שניתנו לרשות הפלסטינית בהחלטה הן כדלקמן:
* (א) הזכות לשבת בין המדינות החברות באו"ם בסדר אלפביתי;
* (ב) הזכות להירשם ברשימת הדוברים לפי הסעיפים שעל סדר היום שאינם נושאים הקשורים לפלסטין והמזרח התיכון;
* (ג) הזכות להצהיר הצהרות בשם קבוצה, לרבות בקרב נציגי קבוצות גדולות;
* (ד) הזכות להגיש הצעות ותיקונים ולהציגם, לרבות בעל פה, לרבות בשם קבוצה;
* (ה) הזכות לתת שותפה להצעות ותיקונים, לרבות מטעם קבוצה;
* (ו) הזכות להשמיע הסברים להצבעה בשם המדינות החברות בקבוצה;
* (ז) זכות התגובה לגבי עמדות של קבוצה;
* (ח) הזכות להעלות הצעות פרוצדורליות, לרבות הצעות לסדר ובקשות להעלות הצעות להצבעה, לרבות הזכות לערער על החלטת היושב ראש, לרבות בשם קבוצה;
* (ט) הזכות להציע נושאים שייכללו בסדר היום הזמני של הישיבות הרגילות או המיוחדות והזכות לבקש הכללת סעיפים משלימים או נוספים בסדר היום של מושבים רגילים או מיוחדים;
* (י) זכותם של חברי המשלחת של הרשות הפלסטינית להיבחר כנציגים במליאה ובוועדות הראשיות של העצרת הכללית;
* (יא) הזכות להשתתפות מלאה ואפקטיבית בוועידות האומות המאוחדות ובוועידות ובישיבות בינלאומיות שהתכנסו בחסות האספה הכללית או, לפי העניין, בחסות אורגנים אחרים של האומות המאוחדות.

לרשות הפלסטינית אין זכות הצבעה בעצרת הכללית וההחלטה אינה משנה זאת.

## תגובות
* : למרות ההכרה במדינת פלסטין ב-2010, ארגנטינה הצביעה נגד ההחלטה בהוראת הנשיא חאבייר מיליי, שאמר קודם לכן כי התייצבות לצד ישראל היא "חובה מוסרית". שגריר ארגנטינה באו"ם ריקרדו לאגוריו  אישר כי ארגנטינה הצביעה בהתאם להנחיות הנשיא מיילי ושרת החוץ דיאנה מונדינו.
* : שגריר סין באו"ם פו קונג הצהיר כי "זו האחריות המשותפת של הקהילה הבינלאומית לתמוך ולקדם את תהליך המדינה הפלסטינית העצמאית, ולספק תמיכה חזקה ביישום פתרון שתי המדינות ושלום בר קיימא במזרח התיכון".
* : שגרירת שווייץ לאו"ם, פסקלה כריסטין באריסוויל, הביעה את תמיכתה של שווייץ בפתרון שתי המדינות, וקבעה כי רק פתרון משא ומתן בו שתי מדינות - ישראל ופלסטין - חיות זו לצד זו בשלום ובביטחון יכול להוביל לשלום בר קיימא. השגרירה באריסוויל גם הביעה דאגה עמוקה מהמצב הקטסטרופלי במלחמת חרבות ברזל, והצהירה כי הוא עלול להחמיר עוד יותר במקרה של מתקפה צבאית ישראלית גדולה ברפיח.

## ראו גם
* החלטה ES-10/21 של העצרת הכללית של האו"ם

## הערות שוליים

קטגוריה:תגובות למלחמת חרבות ברזל
ES-10/23
קטגוריה:הרשות הפלסטינית: יחסי חוץ
ES-10/23
קטגוריה:2024 בפוליטיקה